als_Latn dik_Latn sag_Latn
Dikur miq e tani as që duan ta shohin njëri-tjetrin me sy. Stresi udhëtoi drejt Prishtinës që ta takojë dhe të lajë hesapet mes tyre, ndërsa Kresha as që mori guximin të dalë e të sqarohet. Nuk ka komentuar asnjë gjë deri më tani, edhe pse Stresi u deklarua publikisht në media televizive pas videos që postoi në Youtube. Sypatrembur, ai u zotua se me dijen e tij Kresha nuk do të performojë asnjëherë në Tiranë. Ndërkohë që do të presim se çfarë kahu do të marrë konflikti, ne ju sjellim rrëfimin e Stresit, si dhe pjesën e tekstit, që u bë mollë sherri mes reperave.
Si ka nisur i gjithë konflikti?
Më kanë bë një diss mua dhe dikujt tjetër. Unë atë person e kam respektuar kur ka ardhur në Tiranë, e kam përcjellë gjithmonë ashtu siç është rendi i reperave. Më ka prerë në besë e duhet ta ndëshkoj keq edhe atë.
Përveç teje, në këngë janë përfshirë edhe miqtë e tu?
Jo, dostat e mi janë me mua gjithmonë, nuk mërziten. Unë s’po e kuptoj vëlla, më bëjnë një diss, hajde të pres në kryeqytetin tim… Unë vij në kryeqytetin tënd dhe s’po kuptoj, se s’e gjej askund.
Ke vendosur t’ia ndalosh performimin në Tiranë?
Unë sa të jem gjallë, kur ta di që do performojë në Tiranë, vetëm në qoftë se nuk kuptoj… Se sikur ta marr vesh ai është i djegur në Tiranë. Unë jetoj në Tiranë dhe aty vendos unë kush këndon e kush jo, unë jam ai bad boy.
Çfarë pret tashmë nga Kresha?
E pres një përgjigje si i përgjigjem unë atij. Nuk jam penduar aspak nga ajo që kam thënë aty në video, kam ardhur nga Tirana shpejt. Si të dojë ai, i përgjigjem unë, kush është Kresha? Fëmijë i vogël, e kanë rrahur të gjithë, e ka rrahur edhe Blero.
Po ndryshe nuk dini t’i zgjidhni punët?
I kam thënë, mos më provokoni pa lidhje.
E ke në plan realizimin e një dissi?
Fatmirësisht Zoti është i madh, e kam në plan albumin e tashmë më doli edhe një këngë plus.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn